Diari Oficial de la Generalitat Valenciana


Sumari del DOGV 3604, del 14-10-1999 (1999/8689)

ACORD de 5 d'octubre de 1999, del Govern Valencià, constituït en Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, pel qual s'amplia el seu capital social i es modifiquen els seus estatuts.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3604

Data del DOGV
:   14-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8689


Data del document
:   05-10-1999

Organisme emissor
:   Ciutat de les Arts i de les Ciències, SAU

Tipus de document
:   Acord

Descriptors 

:   * Ciutat de les Arts i de les Ciències, SAU
    * empresa pública
    * reglament intern
    * legislació

ACORD de 5 d'octubre de 1999, del Govern Valencià, constituït en Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, pel qual s'amplia el seu capital social i es modifiquen els seus estatuts. [1999/X8689]
  
El Govern Valencià, en la reunió del dia 5 d'octubre de 1999, adoptà l'acord següent:
  
El Decret Legislatiu 1.564/1989, de 22 de desembre, pel qual s'aprova el text refós de la Llei de Societats Anònimes, estableix, en els articles 144 i 152, que tant la modificació dels estatuts com l'ampliació de capital correspon acordar-les a la Junta General d'Accionistes.
  
La Generalitat Valenciana és l'únic soci de la mercantil Ciutat de les Arts i de les Ciències, SA, per això correspon al Govern Valencià, constituït en Junta General d'Accionistes, amb el caràcter d'Universal, tant l'adopció de l'acord de modificació dels estatuts de la societat, com l'ampliació del seu capital social, d'acord amb el que estableixen els estatuts de la societat, aprovats pel Decret 225/1991, de 9 de desembre, del Govern Valencià.
  
Per tot això, el Govern Valencià, reunit a València el dia 5 d'octubre de 1999, com a Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, accepta els següents punts de l'ordre del dia de la reunió:
  
1r. Acordar l'ampliació del capital social de la mercantil en divuit milions cinc-cents mil euros (67.433.274 euros), mitjançant l'emissió de 4.625 noves accions nominatives, de 4.000 euros de valor nominal cadascuna, de la mateixa sèrie i classe de les ja existents.
  
2n. Acordar la modificació de l'article 7 dels estatuts socials, fixant el capital social en trenta milions cent mil euros, dividit en 7.525 accions nominatives, de 4.000 euros de valor nominal cadascuna d'elles.
  
3r. Autoritzar el president del Consell d'Administració per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
4t. Autoritzar el secretari del Consell d'Administració de Ciutat de les Arts i de les Ciències, SA, per a certificar el contingut de l'acta de la present Junta Universal d'Accionistes i els acords que s'hi han pres.
  
Es troben presents tots els socis de la societat, ja que en tractar-se d'una empresa pública de la Generalitat, aquesta n'és el soci únic.
  
Després de la deliberació oportuna i en no haver-hi intervencions la constància de les quals se sol·licite, el Govern Valencià en qualitat de Junta General d'Accionistes, amb el caràcter d'Universal, per unanimitat:
  
ACORDA
  
Primer
  
Ampliar el capital social en divuit milions cinc-cents mil euros (35.831.781 euros), mitjançant l'emissió de 4.625 noves accions nominatives, de 4.000 euros de valor nominal cadascuna, de la mateixa sèrie i classe de les ja existents.
  
Aquest augment de capital serà subscrit íntegrament per l'únic soci de la societat i es desemborsarà en un 33% mitjançant aportacions dineràries en efectiu.
  
La quantitat pendent, que ascendeix a dotze milions tres-cents noranta-cinc mil euros, serà desemborsada mitjançant aportacions dineràries en efectiu, en el termini màxim de tres anys.
  
Segon
  
Modificar l'article 7 dels estatuts socials, elevant el capital social en igual quantitat a la de l'ampliació de capital acordada. La nova redacció de l'article 7 dels estatuts socials serà la següent:
  
«Article 7
  
El capital social es fixa en trenta milions cent mil euros (86.259.423 euros), dividit en 7.525 accions nominatives, numerades correlativament de l'u al set mil cinc-cents vint-i-cinc, ambdós inclusivament, de 4.000 euros de valor nominal cadascuna d'elles, íntegrament subscrites. Les accions números u a dos mil nou-cents es troben íntegrament desemborsades. Les accions número dos mil nou-cents u a set mil cinc-cents vint-i-cinc es troben desemborsades tan sols en un trenta-tres per cent. La part no desemborsada ascendeix a la xifra de dotze milions tres-cents noranta-cinc mil euros (41.039.593 euros). Els desemborsaments pendents s'efectuaran en metàl·lic i en el termini màxim de tres anys.
  
En representació d'aquestes accions s'emetrà un títol múltiple».
  
Tercer
  
Autoritzar el president del Consell d'Administració per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
Quart
  
Autoritzar el secretari del Consell d'Administració per a certificar el contingut de l'acta de la present Junta General d'Accionistes, amb el caràcter d'Universal, i dels acords que s'hi han pres.
  
Acords aquests que es transcriuen literalment.
  
I, en no haver-s'hi debatut més assumptes que els ressenyats en l'ordre del dia, s'aprova l'acta corresponent a la present reunió de la Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA.
  
València, 5 d'octubre de 1999.
  
El conseller secretari del Govern Valencià,
  
JOSÉ JOAQUÍN RIPOLL SERRANO